b'\n_START_ARTICLE_\nRetrogradin\xc4\x97 analiz\xc4\x97\n_START_SECTION_\nIstorija\n_START_PARAGRAPH_\nPirmieji retrogradin\xc4\x97s analiz\xc4\x97s u\xc5\xbedaviniai pasirod\xc4\x97 XIX a. viduryje Samuelis Loidas (Samuel Loyd (1841\xe2\x80\x931911))ir kt.). Daug d\xc4\x97mesio \xc5\xa1iam \xc5\xbeanrui skyr\xc4\x97: Volfgangas Hunsdorferis (Wolfgang August Eduard Hundsdorfer (1879\xe2\x80\x931951))_NEWLINE_, kuris, kartu su Tomu Dosonu (Thomas Rayner Dawson (1889\xe2\x80\x931951)),  yra knygos i\xc5\xa1leistos 1915 m. \xe2\x80\x9eRetrogradin\xc4\x97 analiz\xc4\x97\xe2\x80\x9c bendraautoris, Valerijus Oniciu (Valerian Onitiu (1872\xe2\x80\x931948)), Nilsas Hegas (Niels H\xc3\xb8eg (1876\xe2\x80\x931951), Chulio Sunjeras (Julio Sunyer (1888\xe2\x80\x931957)), v\xc4\x97liau \xe2\x80\x93 Luid\xc5\xbeis \xc4\x8cerianis (Luigi Ceriani (1894\xe2\x80\x931969)), Leonas Loeventonas (Leon Loewenton (L\xc3\xb6wenton) (1889\xe2\x80\x931963)  .\n_START_SECTION_\nU\xc5\xbedaviniai\n_START_PARAGRAPH_\nRetrou\xc5\xbedaviniai sudaro ypating\xc4\x85, su \xc4\xafvairiomis u\xc5\xbeduotimis, kompozicij\xc5\xb3  grup\xc4\x99, kuri\xc5\xb3 sprendimui prad\xc5\xbeioj reikia atlikti  ankstesni\xc5\xb3 \xc4\x97jim\xc5\xb3, atvedusi\xc5\xb3 \xc4\xaf pad\xc4\x97t\xc4\xaf diagramoje, analiz\xc4\x99. Praeinan\xc4\x8dio p\xc4\x97stininko kirtimas, formuojant u\xc5\xbedavinio turin\xc4\xaf u\xc5\xbeima svarbi\xc4\x85 viet\xc4\x85.\n_START_SECTION_\n\xc4\x96jimo pirmumo teis\xc4\x97\n_START_PARAGRAPH_\nValterio fon Holchauzeno u\xc5\xbedavinyje nenurodyta kas turi duoti mat\xc4\x85 pirmuoju \xc4\x97jimu. Sprend\xc4\x97jas, panaudoj\xc4\x99s nesud\xc4\x97ting\xc4\x85 metodik\xc4\x85  gali nustatyti kieno \xc4\x97jimas. Tam reikia surasti, koks gal\xc4\x97jo b\xc5\xabti paskutinysis juod\xc5\xb3j\xc5\xb3 fig\xc5\xabr\xc5\xb3 \xc4\x97jimas.  Paai\xc5\xa1k\xc4\x97jus, kad ne bok\xc5\xa1to ir ne karaliaus, lieka, kad pateiktoje pozicijoje yra juod\xc5\xb3j\xc5\xb3 \xc4\x97jimas._NEWLINE_Fridricho Amelungo  (Friedrich Ludwig Balthasar Amelung, (1842\xe2\x80\x931909)) u\xc5\xbedavinyje nenurodyta, kieno \xc4\x97jimas. Atlikus retroanaliz\xc4\x99 nustatome, kad paskutinis juod\xc5\xb3j\xc5\xb3 \xc4\x97jimas buvo tik g7-g5, nes juod\xc5\xb3j\xc5\xb3 p\xc4\x97stininkas laukelyje g6 negal\xc4\x97jo stov\xc4\x97ti ( b\xc5\xabt\xc5\xb3 \xc5\xa1achav\xc4\x99s balt\xc5\xb3j\xc5\xb3 karali\xc5\xb3 laukelyje f5). Kadangi \xc4\x97jimas yra balt\xc5\xb3j\xc5\xb3, jie turi teis\xc4\x99 kirsti prasilenkiant\xc4\xaf juod\xc5\xb3j\xc5\xb3 p\xc4\x97stinink\xc4\x85. Po 1. h5xg6 (kirtimas prasilenkiant) Kh5 2. Bxh7#  u\xc5\xbeduotis i\xc5\xa1spresta.\n_START_SECTION_\nRokiruot\xc4\x97s ir kirtimo prasilenkiant susitarimai\n_START_PARAGRAPH_\nRetrogradin\xc4\x97je \xc5\xa1achmat\xc5\xb3 u\xc5\xbedavini\xc5\xb3 analiz\xc4\x97je rokiruot\xc4\x97 ir kirtimas prasilenkiant yra svarb\xc5\xabs klausimai, nes susidaro kebli\xc5\xb3 situacij\xc5\xb3, kai neai\xc5\xa1ku, kaip su rokiruote, ar praeinan\xc4\x8dio p\xc4\x97stininko kirtimu. J\xc5\xb3 sprendimui yra priimta eil\xc4\x97 susitarim\xc5\xb3.\n_START_SECTION_\nDalin\xc4\x97 retrogradin\xc4\x97 analiz\xc4\x97\n_START_PARAGRAPH_\nViljamo Langstafo (William Langstaff (1897\xe2\x80\x931974)) u\xc5\xbedavinys \xe2\x80\x93 dalin\xc4\x97s retrogradin\xc4\x97s analiz\xc4\x97s RPA (angl. Partial Retrograde Analysis) pavyzdys. Juod\xc5\xb3j\xc5\xb3 rokiruot\xc4\x97 ir balt\xc5\xb3j\xc5\xb3 kirtimas prasilenkiant yra tarpusavyje susij\xc4\x99: galimas tik pirmas, arba antras variantas. \xc5\xa0iame u\xc5\xbedavinyje negalima tiksliai nustatyti, koks buvo paskutinis \xc4\x97jimas, tod\xc4\x97l laikomasi RPA  susitarimo ir pateikiami du sprendiniai. _NEWLINE_Jei leid\xc5\xbeiama rokiruoti, tai paskutinis \xc4\x97jimas tur\xc4\x97jo b\xc5\xabti 1\xe2\x80\xa6g7-g5, kuris  baltiesiems leid\xc5\xbeia kirsti prasilenkiant 2. h5xg6 ir  matas po 2...0-0 3.h6-h7#. Jei paskutinis \xc4\x97jimas nebuvo  1..g7-g5, tai rei\xc5\xa1kia, kad vaik\xc5\xa1\xc4\x8diojo ar juod\xc5\xb3j\xc5\xb3 karalius arba bok\xc5\xa1tas, d\xc4\x97l to juodiesiems rokiruot\xc4\x97 tapo negalima. Tad seka antrasis sprendinys: 1. Ke6 ~ 2. Bd8#.\n_START_SECTION_\nRetrostrategija\n_START_PARAGRAPH_\nKarlo Henk\xc4\x97s sutarto mato u\xc5\xbedavinyje, kai juodieji pradeda, yra matas yra galimas tik, kai panaudojama  trumpoji rokiruot\xc4\x97: 1.Kc2 Ba2+ 2.Kc1 0-0#. Ilgoji rokiruot\xc4\x97 netinka, kadangi  mato per 2 \xc4\x97jimus nebus. \xc5\xa0iuo atveju, retrogradin\xc4\x97s analiz\xc4\x97s (PRA) susitarimu negalima naudotis, bet galima taikyti  susitarim\xc4\x85 d\xc4\x97l retrostrategijos (RS), kuris pripa\xc5\xbe\xc4\xafsta tinkam\xc4\x8diosios  rokiruot\xc4\x97s pasirinkim\xc4\x85 sprendinyje.'